Tausiūnai

Tausiūnai – kaimas Šalčininkų rajono savivaldybėje, 2 km į rytus nuo Eišiškių, apie 0,5 km nuo Lietuvos ir Baltarusijos valstybės sienos. Seniūnaitijos centras. Telkšo Tausiūnų tvenkinys ant Ditvos. Praeina kelias . Kitoje sienos pusėje – Daugirdiškės, Paditvė.

Gyventojai 
XIX a. pab. Tausiūnai buvo valstybinis kaimas Lydos apskrities Eišiškių valsčiuje, Bratomiežių seniūnijoje. ~1886 m. čia gyveno 27 katalikai, 25 musulmonai ir 5 žydai.

Pagal Lenkijos valdžios 1921 m. Lenkijos gyventojų surašymą atliktą surašymą kaime gyveno 158 žmonės, iš kurių visi lenkai.

Žymūs žmonės 
 Juozas Lakis (g. 1943 m.), sociologas, habilituotas humanitarinių mokslų daktaras.
 Vaclovas Lakis (g. 1947 m.), ekonomistas, habilituotas socialinių mokslų daktaras.
 Renata Cytacka (g. 1975), teisininkė, politikė

Šaltiniai 

Šalčininkų rajono savivaldybės gyvenvietės